AIŠKINAMASIS RAŠTAS

Dėl Molėtų rajono savivaldybės 2015 m. spalio 29 d. sprendimo Nr. B1-240 “Dėl Molėtų rajono savivaldybės piniginės socialinės paramos nepasiturintiems gyventojams teikimo tvarkos aprašo patvirtinimo” pakeitimo

1. **Parengto tarybos sprendimo projekto tikslai ir uždaviniai**

Siekiant tobulinti Molėtų rajono savivaldybės piniginės socialinės paramos nepasiturtintiems gyventojams tvarkos aprašą ir reglamentuoti vienkartinės paramos skyrimą šeimai, kurioje gimė trynukai ar daugiau vaikų, siūlome Molėtų rajono savivaldybės tarybai papildyti Molėtų rajono savivaldybės piniginės socialinės paramos nepasiturintiems gyventojams teikimo tvarkos aprašą ir nustatyti, kad teisę į vienkartinę paramą turi asmenys, kurių šeimoje gimė trynukai ar daugiau vaikų. Taip pat nustatyti, kad vienkartinė parama yra skiriama neatsižvelgiant į šeimos narių gaunamas pajamas ir kiekvienam vaikui vienkartinė parama yra 25 bazinės socialinės išmokos dydžio (950 Eur). 2015 m. spalio 29 d. Molėtų rajono savivaldybės tarybos patvirtintas Molėtų rajono savivaldybės piniginės socialinės paramos nepasiturintiems gyventojams tvarkos aprašas tokios teisės asmenims, kurių šeimoje gimė trynukai ar daugiau vaikų, nereglamentavo.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 straipsnio 1 dalis;

 Lietuvos Respublikos piniginės socialinės paramos nepasiturintiems gyventojams įstatymo 4 straipsnio 2 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – papildytas Molėtų rajono savivaldybės piniginės socialinės paramos nepasiturintiems gyventojams tvarkos aprašas suteiks teisę į vienkartinę paramą asmenims, kurių šeimoje gimė trynukai ar daugiau vaikų.

Neigiamų pasekmių nenumatoma.

**4. Priemonės sprendimui įgyvendinti**

Nėra.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Nėra.

**6.Vykdytojai, įvykdymo terminai**

Molėtų rajono savivaldybės administracijos Socialinės paramos skyrius ir Buhalterinės apskaitos skyrius.

Vykdymo terminas – neterminuotai.